Eski iblis (satan) ti enn ange déçu ou enn djinn ? 


Problèm sipa démon ou satan (shaytaan) ti enn ange déçu ou bien li ti enn djinn inn duré dépi 
bien longtemps, mo kapav dire dépi l’épok zuifs et krétiens. Dan la bible, li konsidéré kom enn 
ange ki ti désobéir l’orde bon dieu à koz ça li finn ête modi et fin apel li satan. Nou pou get enn 
koup ki la bible dire. Parmi bann krétiens mem éna divergences lor ça kestion là. Par Xemple éna 


krétiens ki dire : 


1. li ti enn ange à koté bon dieu mé avek le temps, Hi finn vinn ingra et dézobéisan. Donc 
bon dieu inn maudit li et zott finn apel li lucifer ou satan ou diable ou démon, 


2. le mot lucifer Xisté dan certains tradiktions la bible, et dan original hébreu oussi éna li. 


Te voilà tombé du ciel, Astre brillant, fils de 
l'aurore ! Tu es abattu à terre, Toi, le vainqueur 
des nations! 

Je jure en ce jour d'être un fidèle serviteur du 
prince Lucifer. 

Lucifer a insisté pour commencer sa petite 
guerre pour le trône. 

L'antéchrist n'est pas le fils de Lucifer. 

3. na plisirs anges ki tome dan katégori dézobéisan. En fé, éna 11 ki finn ête modis d’apré 


la bible. 


Pou enn mizilman, anges pa kapav dézobéir bon dieu parski zott bann kréatire ki parfait et zott 
finn kré avek la lumière : 

Zott pa dézobéir dieu c ki li finn donn zott l’orde et zott fer c ki zott gagne l’orde (66/6). 


C le kontraire avek c ki éna dan la bible ! 

Parmi bann zanimaux et bann anges et zott péna l’orgueil (76/49). 


D’apré la bible, avan li vinn démon, bann anges ti soumet mé apré zott finn éna l’orgueil et zott 
finn ête modis. 


4.  éna ki dire ki lucifer c’est enn mot latin ki vé dire : lux signifié la lumière et ferre ki 
signifie porter. 


5. éna ki dire ki lucifer c Jésus li mem ça. 


Dan la bible nou gagne bann versets suivants : 

Je monterai au ciel, J'élèverai mon trône au- el ot L 

nues, Je serai semblable au Très Haut 


Mais tu as été précipité dans le séjour des Jteisl Seb 8 dl 
morts, Dans les profondeurs de la fosse. ; f . 

Ensuite il dira à ceux qui seront à sa gauche: 
Retirez-vous de moi, maudits; allez dans le feu 

Mot « iblis » (satan) inn mentioné dan quran 11 fois et dan la bible 44 fois (4 fois plis). Djinn ek 
so féminin et pluriel inn mentionés 23 fois tandis ki dan la bible, 0 fois mentioné. 


Pou nou bann mizilmans, démon pa ti enn ange, d’apré c ki zott finn komprend et mo pen c zott 
finn mal komprend. Zott dire li ti en génie (djinn). Tous sala c pou konte karé bann zuifs et bann 
krétiens, ki dire ki li enn ange apré li finn ête modi. 


Ler nou get quran ki dire, nou truvé ki li dire c ki suit : 

Kan nou ti dire bann anges prosterné pou Adam zott finn prosterné sauf iblis. Li finn réfuzé et li ti 
éna orgueil et li ti parmi bann infidèls (2/34). 

Ensuite nou ti dire bann anges prosterné pou Adam et zott finn prosterné sauf iblis. Zamais li pa ti 
parmi bann ki prosternés (7/11). 

Bann anges finn prosterné zott tous (15/30). 

Excepté iblis ki finn réfuzé pou ête parmi bann ki prosterné (15/31). 

Kan nou ti dire bann anges prosterné pou Adam zott finn prosterné sauf iblis (17/61). 


di 


Gloss M Lsless 239 1482 2 ES 115 


Kan nou ti dire bann anges prosterné pou Adam, zott ti prosterné sauf iblis, li finn réfuzé 
(20/116). 

Kan mo finn façone li et finn souflé mo âme dan li, tome prosterné pou li (38/72). 

Tous bann anges ti prosterné tous ensame (38/73). 

Sauf iblis ki ti orgueilé et li ti parmi bann infidèls (38/74). 


Dan tous ça bann versets quran là, nou truvé bon dieu, finn dire bann anges prosterné pou Adam. 
A okène moment li pa finn donn l’orde bann djinns, ki enn lot kréature, pou prosterné, pa vré 
ça malgré ki djinns li finn kré li avan Adam ? C pou ça ki bann krétiens dire ki iblis ti parmi bann 
anges (anges déçus). 


Eski ler ti dire anges prosterné et zott prétann ki iblis (djinn) ti là, a b eski tous djinns ti la mem et 
zott tous inn prosterné Xcepté iblis ki li oussi ti là ? Zott éna kit prèv pou pruvé ki tous bann 
djinns ti là mem ? Get dan ça verset là : 


Tous bann anges ti prosterné tous ensame vr 52 Li (2 se 
(15/30 ; 38/73). 


Sauf iblis (15/31 ; 38/74). Last V| 


Bon dieu dire ki tous bann anges finn prosterné ensame Xcepté iblis.. zott pa truvé ki li klair ki 
iblis ti ensame avek bann anges et li ti parmi zott à koze ça ki li finn fer Xception ? Eski iblis ti 
tous sel ? Servi impé zott intélizence ! 


ÿ dan gramères arabes, li enn partikil d’Xception (adaat-ul-istithnaa). Dan enn fraz kot éna 
Kécpian: nous gagne : 

1. al mustathnaa min hou (celui avek ki pé fer Xception). 

2. adaat-ul-istithnaa (partikil Xception), 

3. al-mustathnaa (V’Xcepté). 


Dan ça bann versets là, malaaaikah c celui qui pé fer Xception, éllaa partikil Xception et iblis 
PXcepté. Li klair ki iblis li ti enn ange dan ça bann versets là. 


Aster bann gramériens finn tire kanet dan zoué pou pruvé ki iblis c enn djinn ça et zott dire ki éna 
deux katégori « Xception ». Nou éna (i) al-mustathnaa al-mungati’ (Xception intérompu) et zott 
donn l’Xemple ça verset là et (ii) al-mustathnaa al-muttasil c à dire Xception kontinu. Dan al- 
mustathnaa, \’ Xcepté bizin apertenir à mem katégori (jins) ki celui avek ki pé fer Xception, 
pareil kuma ça bann versets là éna iblis ki, d’apré zott, pas apartenir à bann anges. 


A b ler ça versets là ti révélé, ti éna ça règles gramaticals là (al/-mustathnaa al-mungqati’ et al- 
mustathnaa al-muttasil) ? Eski bon dieu ti dire ki éna tel règle gramatical pou ça ? Ou bien so 
prophet ti koné ki éna ça mé li pa finn déklare li ? Kot zott ti ékrire ça ? Eski gramériens pou vinn 
Xplik quran là dan façon ki li finn révélé ou bien dan so propre façon pou fer li korboré ? 


D’apré moi, ça mem diskition ki éna ente enn krétien et enn mizilman. Eski iblis (satan) ti enn 
ange ou non ? 


Dan quran, éna enn sel place kot li fer référence à iblis et li dire li ti enn djinn : 

Kan nou ti dire bann anges prosterné pou Adam zott finn prosterné sauf iblis. Li ti parmi bann 
djinns (18/50). 


Quran oussi tir kanet dan zoué : Pou éface ça problèm là, iblis ti parmi bann anges, ça verset là ti 
finn révélé. Li fer kroire ki iblis ti enn djinn. Dan ça verset là oussi, nou truvé ki bon dieu inn 
donn l’orde bann anges pou prosterné et li pa finn donn djinns l’orde là. Mé gramériens, kome 
touzour, finn tire kanet dan zoué. Zott pli koné ki bon dieu et zott met bann règles gramaticals 
pou korbore avek bann versets là. Ena boukoup Xemples ki dépi dan quran mo kapav donés lor 
bann règles ki zott finn meté et zott fer kroire ki c ça-mem. 


En fait, djinn c enn nom enn group parmi bann anges et iblis ti là dan : 

Djinn c simplema tout c ki invisib et pa truve li. Koncernant so parole : sauf iblis. Li ti parmi 
djinn, ça vé dire parmi bann anges parski anges oussi invisib et pa truve zott (fafsir tabari : vol. 1, 
paze 505). 

Kan à parol Abu Malik ki iblis ti parmi bann anges et djinn reprézent enn décendance, et bann 
anges oussi ti appel djinn pou c ki mo finn Xpliké avan dan nou livre (fafsir tabari : vol. 15, paze 
539 ; at-tamhid fi usul al-fiqh : vol. 2, paze 87, hadith 597). 

Mo pa koné pé ête mo pou ête mis à l’éprèv pareil kuma iblis ti ête mit à l’éprèv et li ti parmi ban 
anges (mu jam awsat : vol. 3, paze 89, hadith 2583 ; majma'u zawaaid : vol. 10, paze 387, hadith 
18574 ; kanz ummal : vol. 14, paze 655). 

Muaatil finn dire : Li ti enn djinn et li enn katégori bann anges ki ti appel zott djinn (tafsir as- 
samargandi : vol, 2. paze 350 ; al-ihkam fi usul-ul-ahkam : vol. 2, paze 295), 

Ena ki dire ki c’été iblis parski Hi ti parmi bann anges (hidaya fi bulugh an-nihaya : vol. 7, paze 
4747). 

Zott éna divergence lor iblis si pa li ti parmi bann anges ou non ? Ena 2 parole : Enn, ckiliti 
parmi bann anges et c parole Ibn ‘Abbas, ibn al-Musayyab, ibn Juraij — parski inn fer Xception 
parmi zott (anges) et ça pruvé ki li rente la dans (fafsir mawardi : vol. 1, paze 102). 

Zott éna divergence si pa li (blis) ti parmi bann anges ou non ? D’apré c ki nou finn cité dan sura 
bagarah éna ki dire ki li ti parmi bann anges et zott finn fer ça Xception là dépi mem katégori. Et 
éna ki dire ki Zamais li ti parmi zott parski là dan éna al-istithnaa al-munqati’ kuma nou finn cité 
dan sura bagarah (tafsir baswit : vol. 12, paze 604 ; tafsir ar-raghib : vol. 1, paze 150 ; zad al- 
masir : vol. 3, paze 90) 

Zott éna divergence koncernant iblis. C ki Ibn ‘Abbas finn dire, et mazer parti bann mufassiroun, 
c ki li ti parmi bann anges (tafsir as-Sam ani : vol. 1, paze 67). 

Koncernant so parole : li ti parmi djinn zott dire ki li ti parmi bann anges ki bon dieu finn apel 
zott djinn et bon dieu finn kré zott avek difé (fafsir as-Sam ani : vol. 1, paze 67). 

Et iblis ti forme parti dan ça katégori là. Li ti éna descendant parski li finn tire li dépi bann anges 
(tafsir as-Sam ani : vol. 1, paze 67). 

C ki othentik, c ki iblis li ti parmi bann anges c pou ça ki li finn gagne l’orde pou prosterné. Si li 
pa ti parmi bann anges zamais li ti pou gagne l’orde pou prosterné (gawati’ al-adillah : vol. 1, 
paze 214). 


C ça ki mo finn dire ki zamais bon dieu ti donn l’orde bann djinns pou prosterné. 

Iblis ti parmi bann anges et non pa bann djinn. Mo pa satisfé avek ça déklaration là (ki li ti parmi 
bann djinns) et mo finn Xplik ça dan mo bann livres d’usul (ahkam al-quran par ibn ‘Arabi : vol. 
4, paze 314). 

Finn ête raporté d’Ibn ‘Abbas ki li (iblis) ti parmi bann anges ensuite bon dieu finn métamorfoze 
li en satan (zad al-masir : vol. 1, paze 54). 

Sauf ki zott finn divergé lor li (iblis), eski Hi ti parmi bann anges ou non ? Mazorité dire ki li ti 
parmi bann anges et ki l’Xception là li enn Xception al-muttasil. Zott dire : Li enn gardien et enn 


ange lor premier le ciel et li ti appel ‘Azazil. C parole Ibn ‘Abbas (ahkam al-quran par ibn faras : 
vol. 1, paze 55). 

Koncernant so parole : Zott finn prosterné sauf iblis kar iblis ti parmi bann anges par prèv ki bon 
dieu zamais finn donn person l’orde pou prosterné sauf zott (bann anges). Si li pa ti parmi zott, 
zamais li ti pou gagne l’orde pou prosterné et li pa ti pou dézobéir pou renonce li (al-mughni par 
ibn Qudamah : vol. 7, paze 269). 

So parole « Xcepté iblis… iblis li acuzatif parski li al-mustathnaa al-muttasil parski li ti parmi 
bann anges d’apré parole la masse : éna parmi, Ibn ‘Abbas, Ibn Mas’ud, Ibn Juraïj, Ibn 
Musayyab, Qatada et otes. C oussi choix du Cheikh Abu al-Hasan. At-Tabari finn préfèr ça et li 
évident d’apré verset là. Ibn ‘Abbas finn dire : So nom c’été ‘Azazil et li ti parmi bann anges 
honorés. Li ti éna 4 les ailes ensuite li finn perdi l’espoir (fafsir qurtubi : vol. 1, paze 294 ; tafsir 
nasfi : vol. 1, paze 80 ; tafsir ath-tha'labi : vol. 1, paze 216). 

Verset klair (évident) là montré ki iblis ti parmi bann ange parski bon dieu finn fer Xception 
parmi zott. Al-Hasan dire : Zamais li pa ti parmi bann anges parski li finn kré avek difé et anges 
finn kré avek la lumière. Li finn fer Xception bann anges parski li ti gagne l’orde pou prosterné 
pou Adam ensame avek bann anges (fafsir al-khäzin : vol. 2, paze 184). 


Get kuma li dire iblis ti gagne l’orde pou prosterné et li ti enn djinn. Mé person pa kapav pruvé ki 
bon dieu ti donn l’orde bann djinns oussi pou prosterné. Zott kapav pruve ça ? 

Xcepté iblis et li ti apel ‘azazil en langue syriaque (Syrien) et celui ki kiltive la terre en arabe. 
Kan li finn désobéir, so nom finn ête sanzé. Ena ki dire ki li ti apel iblis parski li ti perdi l’espoir 
dé mizéricord bon dieu. C ki pli othentik, c ki li ti parmi bann anges et non parmi bann djinns 
kuma bon dieu dire : Li ti parmi bann djinns (18/50) c à dire parmi bann anges ki ti bann gardiens 
paradis (fath-ul-rahman : vol. I, paze 84). 

Et so parole : Li ti parmi bann djinns... c à dire parmi bann anges ki zott ti gardiens paradis. Ibn 
‘Atiya finn dire : Péna divergence lor iblis ki Hi ti parmi bann anges d’apré signification (fath-ul- 
rahman : vol. 1, paze 185). 


Si mo falé mentione tous bann citations là, lor iblis si li ti enn ange ou djinn, dokima là pou vinn 
Xtra long. C ki important, c ki divergence là Xisté parmi savants mizilmans oussi pareil kuma li 
Xisté parmi zuifs et krétiens. En rézimé, mo kapav dire ki éna kompagnon kom Ibn ‘Abbas (ki 
zott dire pli grand interprèt quran) ki finn dire ki iblis ti parmi bann anges. Enfin palab là 
kontinué parmi bann ki pa oulé éna konaisance et pa oulé fer réserse. 


Donc, eski iblis ti enn djinn ou enn ange déçu ? 


Moi mo vote pou iblis ti parmi bann anges, pareil kuma zuifs et krétiens dire. D'ailleurs mo finn 
cite ça bann paroles savants là. Mé zott, ki zott voT ? Zott soizir ente les deux ! 


